Село Дренова налази се у јужном делу општине Горњи Милановац. Граничи се са чачанском општином. Простире се са обе стране речице Дреновице, леве притоке Дичине. Село је разбијеног типа и има шест заселака: Дуге њиве, Поља, Осећани, Столице, Шеварице и Рупе. Дренова припада типу расељених и обновљених села - крајем 18. и почетком 19. века на овде се населио већи број породица из Босне, околине Пријепоља и Нове Вароши. Насеље припада савиначкој црквеној парохији, а сеоска слава је Мали Спасовдан. У Балканским и Првом светском рату село је дало 148 ратника, од којих је 92 погинуло, а 56 преживело рат.